L-istabbiliment tal-programm "Fiscalis" għall-kooperazzjoni fil-qasam tat-tassazzjoni ***II Kumitat għall-Affarijiet Ekonomiċi u Monetarji Riżoluzzjoni leġiżlattiva tal-Parlament Ewropew tad-19 ta' Mejju 2021 dwar il-pożizzjoni tal-Kunsill fl-ewwel qari għall-adozzjoni tar-regolament tal-Parlament Ewropew u tal-Kunsill li jistabbilixxi l-programm ''Fiscalis'' għall-kooperazzjoni fil-qasam tat-tassazzjoni u li jħassar ir-Regolament (UE) Nru 1286/2013 (06116/1/2021 – C9-0179/2021 – 2018/0233(COD)) (Proċedura leġiżlattiva ordinarja: it-tieni qari) Il-Parlament Ewropew, – wara li kkunsidra l-pożizzjoni tal-Kunsill fl-ewwel qari (06116/1/2021 – C90179/2021), – wara li kkunsidra l-opinjoni tal-Kumitat Ekonomiku u Soċjali Ewropew tas-17 ta' Ottubru 2018, – wara li kkunsidra l-pożizzjoni tiegħu fl-ewwel qari dwar il-proposta tal-Kummissjoni lill-Parlament u lill-Kunsill (COM(2018)0443), – wara li kkunsidra l-Artikolu 294(7) tat-Trattat dwar il-Funzjonament tal-Unjoni Ewropea, – wara li kkunsidra l-ftehim proviżorju approvat mill-kumitat responsabbli fis-sens tal-Artikolu 74(4) tar-Regoli ta' Proċedura tiegħu, – wara li kkunsidra l-Artikolu 67 tar-Regoli ta' Proċedura tiegħu, – wara li kkunsidra r-rakkomandazzjoni għat-tieni qari tal-Kumitat għall-Affarijiet Ekonomiċi u Monetarji (A90167/2021), Japprova l-pożizzjoni tal-Kunsill fl-ewwel qari; Jieħu nota tad-dikjarazzjoni tal-Kunsill annessa ma' din ir-riżoluzzjoni, li hija apprezzata ħafna mill-Parlament u kienet kruċjali biex jintlaħaq il-ftehim finali; Jinnota li l-att qed jiġi adottat b'konformità mal-pożizzjoni tal-Kunsill; Jagħti istruzzjonijiet lill-President tiegħu biex jiffirma l-att, flimkien mal-President tal-Kunsill, skont l-Artikolu 297(1) tat-Trattat dwar il-Funzjonament tal-Unjoni Ewropea; Jagħti istruzzjonijiet lis-Segretarju Ġenerali tiegħu biex jiffirma l-att, wara li jkun ġie vverifikat li l-proċeduri ntemmu kif imiss, u biex, bi qbil mas-Segretarju Ġenerali tal-Kunsill, jipproċedi għall-pubblikazzjoni tal-att f'Il-Ġurnal Uffiċjali tal-Unjoni Ewropea; Jagħti istruzzjonijiet lill-President tiegħu biex jgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali. ANNESS GĦAR-RIŻOLUZZJONI LEĠIŻLATTIVA Dikjarazzjoni mill-Kunsill Il-Kunsill jinnota l-interess tal-Parlament għal aktar trasparenza dwar l-implimentazzjoni tal-leġiżlazzjoni tal-UE fil-qasam tal-ġlieda kontra l-frodi tat-taxxa, l-evażjoni tat-taxxa u l-evitar tat-taxxa. Fil-kuntest tal-qafas legali tat-Trattati li jirregola r-relazzjonijiet interistituzzjonali, il-Kunsill jagħraf il-valur miżjud li jkollu skambji ta' fehmiet annwali mal-Parlament Ewropew u l-Kummissjoni dwar it-tagħlimiet li ttieħdu mill-Programm Fiscalis, fuq il-bażi tar-rapporti ta' progress annwali tal-Kummissjoni.
Extracted from TA-9-2021-0247_MT.docx